**Mă cheamă teiul pe-nserat...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă cheamă teiul pe-nserat

Cu-atâta duioşie..

Ca să păşesc al casei prag

Acolo, m-aşteaptă cu drag

Măicuţa din pruncie..

M-alătur florilor de tei

Zefirului ce-mi spune,

Că ochi frumoşi ca ochii ei

Ca al smaraldelor scântei

Niciunde nu-s pe lume..

Timid, păşesc al casei, prag..

Ce amintiri mă leagă...

Cu lacrimi ce-i curg în şirag,

Pe-obrazul ei frumos, curat,

M-aşteaptă maică dragă!

-"Bine-ai venit copilul meu..

Ce lungă, aşteptarea,

A fost.. şi timpul tare greu

S-a dus.. uitându-mă mereu

Cu ochii.. cât e zarea...

Ca să te văd copile drag

Ce mult eu ţi-am dus dorul..."

Aşa-mi vorbea măicuţa mea

Când m-a luat în braţe-aşa

Mă cuprindea fiorul...

-"Ia spune dragul meu băiat..

Ce frământări te-apasă?

De ai venit aşa deodat,

De-atâta vreme-ai fost plecat..

Dar ai venit acasă...

Aproape nu te-am cunoscut..

Vederea-ncet mă lasă..

M-am frământat căci n-am ştiut

Cum să te caut... ori n-ai vrut

Ca să mai dai pe-acasă?"

-"E ziua ta.. măicuţa mea..

Şi aş fi vrut o carte

Ca să-ţi trimit.. dar voi putea

Acum când este ziua ta

Să stau aşa departe?

Atâţia ani, am fost plecat

N-am mai venit pe-acasă

N-am mai venit... şi te-am lăsat

Cu sufletul nemângâiat

Şi inima ta arsă..."

Pe chipul ei, cel luminos

Curgeau lacrimi tăcute...

Când mă privea aşa, duios

Eu mi-am plecat privirea-n jos,

Când fruntea să-mi sărute,

A dat! Şi m-a cuprins uşor

La pieptul ei, duioasă!

În suflet am simţit fior

Când mi-a vorbit încetişor,

Măicuţa credincioasă..

-"M-am întrebat.. o unde eşti?

Pe unde oare-n lume,

Aleargă acum paşii tăi?

De-ai ştii cât plâns-au ochii mei

Cu dor în rugăciune...

De-ai ştii, o, cât am stat în drum,

Plângeam singură-n poartă..

Ca să te văd copile bun,

Cum vii acasă, ca şi-acum..

Să te mai văd odată!"

În noaptea ce venea încet

Cu stele de lumină,

Zefirul,aduna la piept

Şi flori şi lacrimi, un buchet

pentru maica divină!

Iar florile albe de tei

Îmi tot şopteau din poartă,

"Că ochi frumoşi că ochii ei,

Ca al smaraldelor scântei

Nu sunt în lumea toată!"

18.03.2016